pythainlp/thai_wikipedia_clean_20230101 huggingface dataset:
ก่อนปี พ.ศ. 2491 ทำนองของเพลงบทหนึ่งซึ่งมีชื่อว่า "สะลามาที" (Salaamathi) ได้ใช้บรรเลงเป็นเพลงเกียรติยศในรัฐพิธีที่จัดขึ้นในพระราชวังเอทีเรโกอิลู (Etherekoilu) ซึ่งเป็นพระราชวังของสุลต่านในราชวงศ์มัลดีฟส์ ต่อมาได้มีการเล็งเห็นความจำเป็นว่าเพลงสะลามาทีนี้จะต้องมีบทสำหรับขับร้องประกอบและเปลี่ยนทำนองเพลงใหม่ จึงได้มีการมอบหมายให้มูฮัมหมัด จาเมเอล ดีดี กวีหนุ่มชาวมัลดีฟส์ เป็นผู้ประพันธ์เนื้อร้องสำหรับเพลงนี้ขึ้น
บทร้องที่จาเมเอล ดีดี ประพันธ์ขึ้นนี้ได้รับอิทธิพลจากบทกวีภาษาอูร์ดูในช่วงเวลานั้น โดยลอกเลียนรูปแบบของบทกวีภาษาดังกล่าวเป็นส่วนใหญ่ และมีการยืมศัพท์ในภาษาอาหรับมาร้อยเรียงไว้ในบทร้องดังกล่าวนี้ด้วย ส่วนทำนองของเพลงนั้น จาเมเอล ดีดี ได้นำทำนองเพลงโอลด์แลงไซน์ (Auld Lang Syne) ซึ่งเขาได้ยินจากเสียงตีเพลงบอกเวลาจากนาฬิกาของลุงของผู้ประพันธ์ มาปรับใช้กับเนื้อร้องใหม่ที่เขาแต่งขึ้น
ในช่วงพุทธทศวรรษที่ 2490 และ 2500 ชาวมัลดีฟส์ได้ตระหนักถึงความสำคัญของเพลงชาติมากขึ้น ถึงปี พ.ศ. 2515 ก่อนหน้าการเสด็จพระราชดำเนินเยือนมัลดีฟส์ของสมเด็จพระราชินีนาถเอลิซาเบธที่ 2 แห่งสหราชอาณาจักรเพียงเล็กน้อย รัฐบาลแห่งสาธารณรัฐมัลดีฟส์ได้แต่งตั้งให้บัณฑิต วัณณกุวัตตาวาดูเก ดอน อมระเทวา มาเอสโตรชาวศรีลังกา เป็นผู้ดำเนินการประพันธ์ทำนองเพลงชาติมัลดีฟส์ขึ้นใหม่อย่างเร่งด่วน โดยคงเนื้อร้องเดิมของจาเมเอล ดีดีไว้ แต่มีการแก้ไขเพิ่มเติมเล็กน้อย โดยเน้นว่าประเทศนี้เป็นสาธารณรัฐ เนื่องจากมัลดีฟส์ได้มีการเปลี่ยนแปลงการปกครองโดยยกเลิกระบอบกษัตริย์มาตั้งแต่ พ.ศ. 2511 แล้ว เนื้อร้องและทำนองดังกล่าวนี้ได้ใช้เป็นเพลงชาติมัลดีฟส์สืบมาจนถึงปัจจุบัน โดยไม่มีการแก้ไขเพิ่มเติมแต่อย่างใดอีก
สตีเวน สเตรต
สตีเวน สเตรท  เกิดเมื่อวันที่ 23 มีนาคม พ.ศ. 2529 (ค.ศ.1986) เป็นนักแสดง, นักร้อง, และนักเขียนชาวอเมริกัน เขายังมีผลงานภาพยนตร์เด่นคือ Sky High, 10,000 BC และ Life Like
สตีเวน สเตรทเกิดและโตในกรีนิชวิลเลจของนิวยอร์ก เริ่มงานแสดงบนเวทีละครนิวยอร์ก และเรียนการแสดงที่ Stella Adler Acting Studio และ Black Nexus Acting Studio เขายังได้ทำงานเป็นนายแบบให้กับช่างภาพชั้นนำอย่างบรูซ เวเบอร์, เฮิร์บ ริทส์, สตีเวน ไคลน์ และทรอย ดูแรน เขาย้ายมาแคลิฟอร์เนียตอนใต้เพื่ออาชีพการแสดง ได้ทดสอบบทได้รับคัดเลือกให้แสดงใน “Sky High” ในปี 2005 เป็นหนังแอ็คชั่นคอมเมดี้ ในโรงเรียนมัธยมที่ฝึกฝนบรรดาซูเปอร์ฮีโร่ นำแสดงโดยเคิร์ท รัสเซล และเคลลี่ เพรสตัน จากนั้นได้แสดงร่วมกับ แอชลี ซิมพ์สันในภาพยนตร์ไม่มีสังกัดในเรื่อง “Undiscovered” หลังจากนั้นเขาได้แสดงในหนังสยองขวัญเรื่อง “The Covenant”
ในปี 2008 ยังได้แสดงในภาพยนตร์เรื่อง 10,000 BC และในปี 2019 เขาได้รับบทเป็น เฮนรี จากภาพยนตร์เรื่อง Life Like
สเตรตได้แต่งงานกับนักแสดงสาวชื่อว่า ลินน์ คลอลินส์ เมื่อวันที่ 23 ธันวาคม ค.ศ. 2007 ปัจจุบันทั้งคู่หย่าร้างกันแล้ว และในปี 2019 เขาได้แต่งงานกับแฟนสาวของเขา ดาเรีย เซมโควา นางแบบสาวชาวรัสเซีย
พระเจ้าวรวงศ์เธอ พระองค์เจ้าหญิงอรพัทธ์ประไพ
เอเชียนาแอร์ไลน์
คันทรี
คันทรี เป็นคำทับศัพท์ภาษาอังกฤษ country อาจหมายถึง
คันทรี่
เจ้าฟ้า (แก้ความกำกวม)
เจ้าฟ้า สามารถหมายถึง
ฐานันดรศักดิ์ชั้นเจ้าฟ้า
การแผ่รังสีเชเรนคอฟ
การแผ่รังสีเชเรนคอฟ หรือ ปรากฏการณ์เชเรนคอฟ  ตั้งชื่อเพื่อเป็นเกียรติแก่ พาเวล อะเลกเซเยวิช เชเรนคอฟ (Pavel Alekseyevich Cherenkov) นักวิทยาศาสตร์ชาวรัสเซียผู้ค้นพบปรากฏการณ์ ซึ่งอธิบายถึงการแผ่รังสีของอนุภาคที่มีประจุไฟฟ้า เมื่อเคลื่อนที่ในน้ำด้วยความเร็วที่มากกว่าความเร็วของแสงในน้ำ ดังนั้นเมื่อกรวยแสงมาถึงผนังเครื่องตรวจหาจะปรากฏลักษณะเป็นวง ๆ ลักษณะคล้ายกับกรวยของการเกิดคลื่นกระแทกของคลื่นเสียงนั่นเอง เครื่องตรวจหาจะบันทึกเวลาที่มาถึงได้
จากการค้นพบในครั้งนี้ทำให้เชเรนคอฟได้รับรางวัลโนเบลสาขาฟิสิกส์ในปี พ.ศ. 2501
การทางพิเศษแห่งประเทศไทย หรือ กทพ. ( ย่อว่า EXAT) เป็นรัฐวิสาหกิจสังกัดกระทรวงคมนาคม ก่อตั้งขึ้นตามประกาศคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 โดยมีวัตถุประสงค์ที่จะสร้าง หรือจัดให้มีทางพิเศษด้วยวิธีการใดๆ ตลอดจนบำรุงรักษาทางพิเศษและดำเนินงานต่างๆ ที่เกี่ยวกับทางพิเศษ โดยเฉพาะในเขตกรุงเทพมหานครและปริมณฑล
ในช่วงปี พ.ศ. 2512 รัฐบาลของ จอมพลถนอม กิตติขจร ได้มีการเตรียมเสนอร่างกฎหมายเกี่ยวกับการก่อตั้งหน่วยงานที่ดูแลการก่อสร้างทางพิเศษและรถไฟฟ้าขนส่งมวลชนซึ่งทางรัฐบาลได้จัดตั้งคณะกรรมการขึ้นศึกษาผลกระทบในการก่อสร้างทางพิเศษแต่ด้วยอุปสรรคหลายอย่างทำให้รัฐบาลไม่สามารถเสนอร่างกฎหมายฉบับนี้เข้าสู่ สภาผู้แทนราษฎร ได้จนกระทั่งเกิดการปฏิวัติตัวเองของจอมพลถนอมเมื่อวันที่ 17 พฤศจิกายน พ.ศ. 2514
กระทั่งวันที่ 27 พฤศจิกายน พ.ศ. 2515 จอมพลถนอมในฐานะประธาน สภาบริหารคณะปฏิวัติ จึงได้ลงนามในประกาศของคณะปฏิวัติฉบับที่ 290 เรื่องจัดตั้งการทางพิเศษแห่งประเทศไทยซึ่งได้ลงประกาศใน ราชกิจจานุเบกษา เมื่อวันที่ 30 พฤศจิกายน พ.ศ. 2515 แต่ทางการทางพิเศษได้ถือเอาวันที่ 27 พฤศจิกายน เป็นวันก่อตั้งองค์กรโดยในวันที่ 27 มีนาคม พ.ศ. 2516 คณะรัฐมนตรี ได้มีมติแต่งตั้งนายประสิทธิ์ อุไรรัตน์ เป็นผู้ว่าการการทางพิเศษแห่งประเทศไทยคนแรก
ในปี พ.ศ. 2530 คณะรัฐมนตรีและการทางพิเศษแห่งประเทศไทยได้เสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 ซึ่งมีสาระสำคัญคือให้ยกเลิกบทบัญญัติว่าด้วยการเวนคืนอสังหาริมทรัพย์ต่อ สภาผู้แทนราษฎร และได้มีการประกาศใช้พระราชบัญญัติฉบับนี้เมื่อวันที่ 19 สิงหาคม พ.ศ. 2530
ในปี พ.ศ. 2535 มีการจัดตั้ง องค์การรถไฟฟ้ามหานคร เพื่อเป็นหน่วยงานที่ดูแลรถไฟฟ้าขนส่งมวลชนโดยเฉพาะอันเนื่องมาจากการจราจรที่ติดขัดอย่างหนักในเขตกรุงเทพมหานครและปริมณฑล และเพื่อความคล่องตัวในการจัดการการก่อสร้างและการบริการรถไฟฟ้าขนส่งมวลชน
ต่อมาในปี 2550 คณะรัฐมนตรีและการทางพิเศษแห่งประเทศไทยได้เสนอร่างพระราชบัญญัติการทางพิเศษแห่งประเทศไทยเข้าสู่สภานิติบัญญัติแห่งชาติ ซึ่งได้มีการประกาศใช้พระราชบัญญัติการทางพิเศษแห่งประเทศไทยเมื่อวันที่ 8 มกราคม พ.ศ. 2551 โดยสาระสำคัญของพระราชบัญญัติฉบับนี้คือให้ยกเลิกประกาศของคณะปฏิวัติ ฉบับที่ 290 ลงวันที่ 27 พฤศจิกายน 2515 และ พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 พ.ศ. 2530 รวมถึงการแก้ไขวัตถุประสงค์ในการจัดตั้งซึ่งไม่เข้ากับยุคสมัย
สายทางพิเศษ.
การทางพิเศษแห่งประเทศไทย ปัจจุบันได้เปิดให้บริการทางพิเศษ 8 สายทาง คือ
ระบบจัดเก็บค่าผ่านทางระบบอิเล็กทรอนิกส์.
การทางพิเศษแห่งประเทศไทยได้เปิดให้บริการระบบจัดเก็บค่าผ่านทางระบบอิเล็กทรอนิกส์ (Electronic Toll Collection System: ETCs) โดยเรียกว่า Easy Pass เมื่อวันที่ 31 มกราคม พ.ศ. 2553 ในสายทางพิเศษเฉลิมมหานคร, ทางพิเศษฉลองรัช และทางพิเศษวงแหวนรอบนอกด้านใต้ (บางพลี-บางขุนเทียน) และวันที่ 25 กรกฎาคม พ.ศ. 2553 ในสายทางพิเศษศรีรัช กทพ. ได้นำ Easy Pass เข้ามาใช้แทนระบบ Tag ของเดิมที่ได้ถูกยกเลิกการใช้งานแล้ว เพื่อขยายปริมาณการรองรับการจราจรบริเวณหน้าด่านเก็บค่าผ่านทาง โดยสามารถทำได้สูงสุด 1200 คันต่อชั่วโมงต่อช่องทาง
รางวัลภาพยนตร์เอเชีย
รางวัลภาพยนตร์เอเชีย (Asian Film Awards) เป็นงานแจกรางวัลประกวดเกี่ยวกับภาพยนตร์ยอดเยี่ยมประจำปี จากงานเทศกาลภาพยนตร์นานาชาติฮ่องกง โดยเริ่มจัดครั้งแรกเมื่อวันที่ 20 มีนาคม 2007 ที่ฮ่องกงคอนเวนชันแอนด์เอ็กซิบิชันเซ็นเตอร์ ในปีแรกมีสาขาที่มีการชิงรางวัล 10 สาขาคือ รางวัลภาพยนตร์ยอดเยี่ยม, รางวัลผู้กำกับยอดเยี่ยม, รางวัลนักแสดงชายยอดเยี่ยม, รางวัลนักแสดงหญิงยอดเยี่ยม, รางวัลเรียบเรียงภาพยนตร์ยอดเยี่ยม ,รางวัลถ่ายภาพยอดเยี่ยม, รางวัลภาพยนตร์ศิลปะยอดเยี่ยม, รางวัลดนตรีประกอบภาพยนตร์ยอดเยี่ยม, รางวัลตัดต่อภาพยนตร์ยอดเยี่ยม, รางวัลภาพยนตร์ลำดับภาพยอดเยี่ยม และยังมีรางวัลพิเศษเชิดชูเกียรติอีก ต่อมาในปี 2008 ได้มีการมอบรางวัลเพิ่มในสาขา นักแสดงสมทบชาย และนักแสดงสมทบหญิงยอดเยี่ยม อีกด้วย
สำหรับข้อวิจารณ์เกี่ยวกับการแจกรางวัล ผู้อำนวยการของสมาพันธ์ผู้สร้างภาพยนตร์แห่งเอเชีย และเป็นผู้ดำเนินงานเทศกาลภาพยนตร์เอเชีย-แปซิฟิก คู่แข่งของงานนี้ให้ความเห็นว่า รางวัลภาพยนตร์เอเชีย ไม่อาจเป็นตัวแทน (เอเชีย) ได้อย่างแท้จริง เพราะเป็นงานที่จัดขึ้นด้วยการดำเนินงานของส่วนเดียว ไม่ใช่องค์กรระดับภูมิภาคจริงๆ ในขณะที่งานเทศกาลภาพยนตร์เอเชีย-แปซิฟิกจะย้ายการจัดงานไปตามประเทศต่างๆ ในแต่ละปีและคัดเลือกคณะกรรมการตัดสินผลรางวัลจากประเทศสมาชิก ส่วนรางวัลภาพยนตร์เอเชียแม้จะจัดที่เดิมทุกปี แต่ก็มีการคัดเลือกคณะกรรมการมาจากประเทศต่างๆ หลายแห่งเช่นกัน เช่นเจ้าหน้าที่จากงานเทศกาลภาพยนตร์ต่างๆ ในโตเกียว ปูซาน คานส์และเบอร์ลิน
รายชื่อตัวละครในอิทธิฤทธิ์พิชิตมายา
ตัวละครจากการ์ตูนญี่ปุ่นเรื่อง อิทธิฤทธิ์พิชิตมายา
ทีม เมล ( MĀR ).
กิงตะ.
โทระมิสุ กิงตะ เด็กหนุ่มจากโลกมนุษย์ที่มาที่เมลเฮเว่น มีนิสัยร่าเริง อ่อนโยน ถูกอาลูวิสเรียกมาที่เมลเฮเว่นด้วยอาร์มที่ชื่อว่าประตูปิเอโร่ ผู้เฝ้าประตู กิงตะต้องการปกป้องความสงบสุขของเมลเฮเว่น จึงต่อสู้กับกองทัพเชสซึ่งมีแฟนธ่อม ( knight no.1 ) เป็นผู้บัญชาการกองทัพ
บั๊บโบะ อาร์มหายากพูดได้ จมูกยาว คิ้วคมกริบ รักหนวดเท่าชีวิต บ้าเป็นสุภาพบุรุษ เป็นอาร์มที่กิงตะได้มาในตอนแรกพร้อมกับโดโรธี และไม่ค่อยถูกกับโดโรธีเท่าไร
พริฟฟี่ เคียเว (พริฟ-ฟิ-กิ-อา-เว) มีรูปร่างเป็นกุญแจ ใช้สำหรับไขที่รูกลางหน้าอกของแฟนธ่อม แล้วซอมบี้แทททูของทุกคนจะหายไป ได้มาจากอัลม่า
โดโรธี.
โดโรธี เป็นแม่มดสาวที่มาจากคัลเดียอาณาจักรของแม่มดที่ไม่มีการติดต่อกับอาณาจักรอื่นๆ ชอบกิงตะมาก และมักจะเรียกกิงตะว่ากิงตัน เป็นผู้ใช้ อาร์มที่แข็งเกร่งคนหนึ่ง มักใชการ์เดี้ยนอาร์มโตโตะ
แจ็ค.
แจ๊ค เป็นชาวไร่ อาศัยอยู่กับแม่เพียงลำพังแค่ 2 คน และเป็น เพื่อนคนแรกของกิงตะที่มีความมุ่งมั่นเดียวกันคืออยากให้เมลเฮเว่นสงบสุข
บางทีขี้กลัวแต่บางทีก็กล้า บางทีก็บ้าดีเดือดสุดๆ เมื่อ ศึกวอร์เกม 6 ปี ก่อน เจค ซึ่งเป็นพ่อของแจ็ค ได้ไปร่วมต่อสู้กับ มาสเตอร์และ
ถูกกองทัพเชส ฆ่าตายเหลือไว้แค่ พลั่วไว้ดูต่างหน้า เป็นผู้ใช้ พืช
สโนว์.
องค์หญิงแห่งเลสเตอร์วอลล์ที่โดนแม่เลี้ยงของตัวเองตามล่า เป็นคนที่เด็ดเดี่ยวถึงภายนอกดูเรียบร้อยแต่ถ้าโกรธใครจะไม่มีท่าทีแบบคนที่โกรธธรรมดา สโนว์ก็จะยิ้มออกมาใต้ใบหน้าที่เย็นเยือก มี "เอ็ดเวิร์ด" เป็นข้ารับใช้ เป็นผู้ใช้ น้ำแข็ง
อลัน.
บุรุษอันดับ 2 แห่ง ครอสการ์ดผู้เหลือรอดจากศึกวอร์เกม 6 ปีที่แล้ว เป็นคนที่ต่อสู้กับฮัลโลวีนเมื่อ6ปีก่อนแล้วได้ถูกฮัลโลวีนใช้ดาร์คเนส อาร์ม" อิ๊กนีล " สาปให้อยู่ใน่ร่างเดียวกับสุนัขรับใช้ของสโนว์ หรือก็คือเอ็ดเวิร์ดนั่นเอง
อาลูวิส.
อาลูวิส (อัลเวส) เด็กหนุ่มผู้เรียกกิงตะมาที่เมลเฮเว่น เป็นผู้ที่เหลือรอดจากการต่อสู้เมื่อ6ปีก่อน แต่ก็ได้รับซอมบี้แทททูมาจากแฟนธ่อม
เมื่อแทททูหรือรอยสักนั้นลามไปทั่วร่างของอัลเวสแล้ว อัลเวสก็จะกลายเป็นเหมือนแฟนธ่อม(ซากศพที่เดินได้)โดนนานาชิขโมยจูบบ่อยครั้ง รวมถึงตอนที่เจอกันครั้งแรกด้วย
รูเบเรีย (Luberia).
นานาชิ.
นานาชิ บอสแห่งกองโจรรูเบเรีย ถึงแม้จะบ้าผู้หญิงแต่ก็ใจดีสุดๆ พึ่งพาได้เสมอ มีความแค้นกับ เปตะแห่งกองทัพเชส ซึ่งเปตะได้ใช้อาร์ม บลั๊ด ไซริงก์ สูบเลือดพวกพ้องแห่ง รูเบเรียจนแห้งเหือดและ ตายไปจนหมด เป็นผู้ใช้ สายฟ้า
ชอบ จูบอาลูวิส(อัลเวิส)จูบแล้วจะบอกว่า"ก็ปากของอัลจังหวานดีนี่นา"ลึกๆแล้วเขา ห่วงอาลูวิส(อัลเวิส)มากกว่าใครถึงจะเจ้าชู้แต่ปกป้องอาลูวิส(อัลเวิส) อยู่หลายครั้ง
ม็อคและแช็พ.
กลุ่มคนที่เคยคิดจะขโมยบั๊บโบะ แต่ไม่สำเร็จ แต่แล้วรูเบเรียก็ พังทลายจึงแจ้งให้ นานาชิ (บอส) ทราบ และมักจะไปเชียร์ นานาชิ ในวอร์เกม (ที่เรกิงเรฟ)
กองโจรสตันลี่.
กลุ่มคนที่คิดจะขโมยบั๊บโบะ แต่ถูกอัลเวสเล่นงาน และมักจะมาเชียร์นานาชิในวอร์เกม
กองทัพเชส ( Chess Piece , Chess No Koma ).
การจัดยศ
ดาร์ค ออร์บ (ใช้ร่างของมาสเตอร์) เป็นออร์บของคัลเดีย เมื่อ 6 ปีก่อนได้เข้าร่าง บั๊บโบะ แต่ภายหลังได้ใช้ร่างของมาสเตอร์
ควีน.
ไฟล์:เดียน่า.jpg|thumb
เดียน่า เป็นราชินีแห่งเลสเตอร์วอลล์ เป็นพี่สาวของโดโรธีและเป็นแม่เลี้ยงของ องค์หญิง สโนว์ ซึ่งได้ ทรยศ คัลเดีย แอบขโมย อาร์ม 798 ชิ้น ออกมา และเป็นเบื้องหลังเหตุการณ์ร้ายๆทั้งหมด ในกองทัพ เดียน่าอยู่ในระดับ ควีน
โซดิแอค ไนท์.
แฟนธ่อม
1 ใน 6โซดิแอค ไนท์ที่แข็งแกร่งที่สุด ไนท์ No.1 ของเชส ในวัยเด็กของเขา เขาได้พบกับ ลูกแก้ว ออร์บ ซึ่งสถิตวิญญาณชั่วร้ายโดยบังเอิญ แต่ก็ถูกจับได้ ทำให้พ่อแม่ของเขาถูกประหาร ส่วนเขาถูกขังคุก ต่อมาได้รับความช่วยเหลือจากเดียน่า พร้อมกับ ร่วมมือกับเดียน่า ในการขโมยอาร์ม 798 ชิ้น และเป็นหนึ่งในกำลังสำคัญของพวกเชส เขาถูกเดียน่าสัก "ซอมบี้แทททู" ซึ่งเป็นความสามารถที่ทำให้เขากลายเป็นอมตะ แถมพกอาร์มหลายชิ้นติดอยู่ตามร่างกาย (โดยเฉพาะแขนซ้าย) สนุกกับสงครามและการฆ่าคน แต่ก็แพ้กิงตะในรอบสุดท้ายของวอร์เกม ก่อนที่จะถูกอาลูวิสใช้พริฟฟี่ เคียเวถอนคำสาปซอมบี้แทททู จนทำให้ร่างเขาสลายไปในท้ายที่สุด ก่อนที่แฟนท่อมจะสลายไปอัลลูวิสเอาเสื้อโค้ตใส่ให้กับแฟนท่อม และให้ แจ็คฝังศพให้ แฟนธ่อมพูดว่า"คิดถึงโรรันมากเลยนะ ถ้าชั้นไปหาเธอที่ฟ้านั่น ชั้นขอกอดเธอนะ โรรันสำหรับชั้นแล้วเธอสำคัญมากนะ"ก่อนที่ร่างของแฟนธ่อมจะสลายไป
เปตะ
1 ใน 6โซดิแอค ไนท์ที่แข็งแกร่งที่สุด ชายลึกลับที่ฉลาดและสุขุมถึงขั้นเป็นเสนาธิการของไนท์ สนิทสนมจงรักภักดีต่อแฟนธ่อม และเขาเป็นที่ยอมรับจงรักภักดีของบรรดาเพื่อนๆ ชอบดื่มเลือดบนแก้วไวน์ และมองมนุษย์ว่าเป็นพวกไร้ค่า สมควรถูกกำจัด
โรรัน
1 ใน 6โซดิแอค ไนท์ที่แข็งแกร่งที่สุด สมัยเด็กใช้ชีวิตอย่างยากลำบาก ได้รับการช่วยเหลือจากแฟนธ่อม กลายเป็นสมาชิกของเชสอีกคน เป็นหนุ่มหน้าหวานคล้ายผู้หญิง ลักษณะนิสัยคล้ายกับ อาลูวิส ต่างกันตรงที่ เขามีความรัก จงรักภักดี ซื่อสัตย์ต่อ แฟนธ่อม ออกต๊องๆไปนิดผิดกับอาลูวิสที่มีความอาฆาตแค้นต่อแฟนธ่อมมากกว่าและได้รับซอมบี้ แท็ททูจากแฟนธ่อมด้วยรักแฟนธ่อมมาก และเป็นคนที่ถูกแฟนธ่อมจูบอยู่บ่อยครั้งเช่นกัน แฟนธ่อมไม่อยากให้โรรันอยู่คนเดียว จึงมอบ ซอมบี้ แท็ททู ให้ แฟนธ่อมรักและห่วงใยโรรันมาก จึงชอบจูบและกอดโรรัน แต่โรรันนั้นก็ได้ตายไปแล้วก่อนที่แฟนธ่อมจะตาย
ฮาโลวีน/ปัมป์ (MĀR)
1 ใน 6โซดิแอค ไนท์ที่แข็งแกร่งที่สุด เดิมชื่อ ปัมป์ สมัยเด็ก เขาถูกรังเกียจจากเพื่อน มีเพียงอลันเท่านั้นที่ยังเชื่อใจ ต่อมาเขาขโมยอาร์มของอลันไปสังหารคนที่ชอบรังแกเขาแล้วหลบหนีไปอยู่กับพวกเชส เปลี่ยนเสียงเรียงนามเป็น ฮาโลวีน สวมหน้ากากมะเขือเทศ มีไม้กางเขนขนาดใหญ่อยู่ข้างหลัง เขาใช้อาร์ม อิ๊กนีล เปลี่ยนร่างของอลัน ให้กลายเป็น สุนัขเอ็ดเวิร์ด เป็นหนึ่งในตัวละครแสนซาดิสม์ สนุกสนานในการทำร้ายชาวบ้านให้เจ็บปวด
ไฟล์:คิเมร่า.jpg|thumb
คิเมร่า/ไอริน (MĀR)เดิมชื่อ ไอริน เธอเป็นคนช่วยชีวิตมัลโค อดีตสมาชิกของเชส ทั้งสองรักกันมาก แต่มัลโคกลับถูกชาวบ้านที่เป็นเหยื่อของพวกเชสจับตัวไปสังหาร หลังพิธีแต่งงานของทั้งคู่ จากเหตุการณ์นี้ทำให้เธอต้องหลบหนีการตามล่าของชาวบ้าน ทำเอาใบหน้า เธอเสียโฉมมีบาดแผลยาว ต่อมา เธอได้เปตะช่วยชีวิต จนเธอตัดสินใจละทิ้งความเป็นผู้หญิง และ กลายเป็น คิเมร่า สมาชิกของเชสอีกคนหนึ่ง
1 ใน 6โซดิแอค ไนท์ที่แข็งแกร่งที่สุด
วีเซิ่ล
1 ใน 6โซดิแอค ไนท์ที่แข็งแกร่งที่สุด ไนท์ที่อาวุโสที่สุด (84 ปี) โดดเด่นตรงที่มีต้นไม้อยู่บนหัว ถึงจะแก่เฒ่า แต่ก็เป็นสุดยอดนักสู้เช่นกัน เป็นที่รักแก่พรรคพวกของเชส รวมถึง เคารพต่อคู่ต่อสู้ซึ่งเป็นฝ่ายตรงข้ามเช่นกัน
เอียน หรือ หยาง (ในแอนิเมะ) ( ราปุนเซล โดนโค่นไป เอียนเลยขึ้นมาแทน ) ตัวละครที่มีความลึกลับมาก น้อยคนนักที่จะรู้เรื่องราวในอดีตของเขา เดิมทีเขาอยู่ยศรูค ต่อมาโค่น ราปุนเซล นักสู้ในยศไนท์ กลายเป็นนักสู้ที่แกร่งที่สุดเป็นอันดับ 7 ของไนท์ในวอร์เกมรอบ 6 เขาแค้นกิงตะ ที่เป็นต้นเหตุทำให้ กิโด้ แฟนสาวของเขากลายเป็นอสูรอัปลักษณ์ จึงระเบิดความแค้นในการต่อสู้เต็มที่
กาเรี่ยน เป็นผู้ใช้สายฟ้าเหมือนกับนานาชิ อดีตคู่หูคนสนิทของนานาชิ เคยเป็นหัวหน้าของรูเบเรียมาก่อน ต่อมาเปตะชักชวนให้เขาเข้าร่วมกับเชส โดยเสนอพลังอันแข็งแกร่งยิ่งกว่าเดิมให้เขา ทำให้เขาตัดสินใจเข้ากลุ่มเชส ละทิ้งรูเบเรีย จนเป็นเหตุให้ รูเบเรียต้องล่มสลาย ในวอร์เกม เขาพ่ายแพ้ให้กับนานาชิ
แคนดีสไนท์สาว สวมผ้าปิดตาข้างเดียวที่ตกหลุมรักแฟนธ่อม เป็นผู้ใช้หิน
อัช (แอช)สมาชิกของเชส ที่เข้าร่วมกลุ่มเชส เพราะเชื่อว่าสงครามทำให้เกิดความสงบสุขแก่ชีวิตเด็กๆที่เขารัก เขาแต่งกายด้วยการสวมผ้าคลุม และสวมหน้ากากหัวกะโหลก มีนิสัยรักเด็กมาก
โคงะเป็นนักสู้ฝีมืออ่อนที่สุด ในบรรดาไนท์ทั้ง 13 แต่งกายแบบนินจา เขารังเกียจคนที่ดูดี เพราะ เขามองว่า คนประเภทนี้มีจิตใจที่สกปรก
ARM :
พินอคคิออนเป็นหุ่นกระบอกที่เดียน่าสร้างขึ้นมาให้กับ โดโรธี น้องสาว ต่อมาถูกชุบชีวิตกลายเป็นสมาชิกของเชส คอนเซปต์ของเขา ก็มาจาก พินอคคิโอ้ คือ จมูกของเขาจะยืดยาว ยามที่เขาพูดโกหก แต่สามารถเปลี่ยนจมูกเป็นปืนใหญ่ได้ เมื่อพูดโกหก 3 ครั้ง
แมจิคัลโล เป็นตัวตลกที่ทำตามคำสั่งของเดียน่าให้ลักพาตัวสโนว์กลับเลสเตอร์วอลล์ ในอดีตเขาเป็นคนให้ความบันเทิงแก่โดโรธี และ สโนว์ (ลูกเลี้ยงของเดียน่า) ซึ่งในวอร์เกมรอบ 6 เขาลักพาตัวสโนว์ได้สำเร็จ ในแอนิเมะได้ช่วยสโนว์ออกมาจากคำสาปของเดียน่า จนทำให้เขาเสียชีวิตในที่สุด
= 3 บิชอปผู้ยิ่งใหญ่.
ชาตัน
หลงรักอลันตั้งแต่แพ้อลัน มีโลโก้เป็นเพื่อน
ฮาเมรุน
เอโมคิส
บิชอป.
กิลอม
อควอ
การอน
อัลโก้
คาโนะจิ
อาวูตู
มร.ฮุค
โคเลคทิโอ
ไมร่า
อาลีบาบา
รูค.
โรโกะ
เลโน
พาโน
พอน.
เมจิกคาร์เป็ด
เอเชียน ฟิล์ม อวอร์ดส
รางวัลเอเชียนฟิล์ม
ซิงเกิลตัน
ในวิชาคณิตศาสตร์ ซิงเกิลตัน หรือเป็นที่รู้จักกันในชื่อ ยูนิตเซต เป็นเซตที่มีสมาชิกเพียงหนึ่งตัว ตัวอย่างเช่น {0} เป็นเซตโทน
ชื่อนี้ยังใช้ในสำหรับหนึ่งหลายสิ่งอันดับ (ลำดับที่มีสมาชิกเพียหนึ่งเดียว)
ตามทฤษฎีเซตของเซอร์เมโล-แฟรนเคลนั้น สัจพจน์ความสม่ำเสมอนั้นเป็นตัวพิสูจน์ว่าไม่มีเซตไหนที่จะบรรจุสมาชิกตัวเองลงไป ซึ่งช่วยอธิบายว่าเซตโทนนั้นแตกต่างจากสมาชิกในเซตของตัวเองมาก ดังนั้น 1 และ {1} ไม่เหมือนกัน และเซตว่างก็แตกต่างจากเซตที่มีสมาชิกเป็นเซตว่าง เช่นเดียวกับ เป็นเซตโทนที่มีสมาชิกเพียงหนึ่งเดียว (ซึ่งตัวมันเองเป็นเซต ไม่ใช่เซตโทน)
สัจพจน์ของทฤษฎีเซต : การมีอยู่ของเซตโทนเป็นลำดับของสัจพจน์การจับคู่ : สำหรับเซต A ใด ๆ สัจพจน์นี้จะใช้กับ A และ A โดยจะอ้างถึง {A, A} ซึ่งมีความหมายเดียวกับเซตโทน {A} (เพราะมีแต่สมาชิก A ไม่มีเซตอื่นเป็นสมาชิก)
ถ้า A เป็นเซตใด ๆ และ S เป็นเซตโทนใด ๆ แล้วจะมีฟังก์ชันจาก A ถึง S ที่ส่งสมาชิกทุก ๆ สมาชิกของ A ไปยังสมาชิกหนึ่งของ S ดังนั้น ทุก ๆ เซตโทน จะมีวัตถุสุดท้าย (Terminal Object) ในลำดับของเซต
เซตโทนมีสมบัติที่ว่าทุก ๆ ฟังก์ชันที่มาจากตัวมันเองสู่เซตใด ๆ จะเป็นแบบหนึ่งต่อหนึ่ง เซตที่ไม่ใช่เซตโทนที่มีคุณสมบัติเดียวกันข้างต้นคือเซตว่าง
คำจำกัดความโดยฟังก์ชันบ่งชี้.
ให้ formula_1 เป็นชั้นที่จำกัดความโดยฟังก์ชันบ่งชี้
แล้ว formula_1 จะเป็นเซตโทนก็ต่อเมื่อมี y บางตัวที่ แล้วสำหรับ x ใด ๆ ,
คำจำกัดความจากหนังสือ Principia Mathematica.
คำจำกัดความดังต่อไปนี้ถูกเขียนขึ้นโดยไวท์เฮดและรัสเซลล์
โดยสัญลักษณ์ formula_5‘formula_8 แสดงถึงเซตโทน formula_9 และ formula_10 แสดงถึงเอกลักษณ์ชั้นของวัตถุ (Class of Objects Identcal) กับ formula_8 หรือที่รู้จักกันในรูป formula_12. ซึ่งทำขึ้นมาจำกัดความ ซึ่งเป็นรูปบบที่ง่ายกว่าข้อความข้างต้น ที่ใช้ประพจน์ ซึ่งต่อมาได้มาจำกัดความภาวะเชิงการนับของเลข 1 คือ
กิตติพงศ์ วงศ์ทอง
กิตติพงศ์ วงศ์ทอง เป็นที่รู้จักในชื่อ ไอ้ปื๊ด เป็นเด็กชายตัวดำ ฟันหลอ หน้าตายิ้มแย้ม ที่เป็นพรีเซ็นเตอร์โฆษณา ในการเปิดตัวหนังสือพิมพ์คมชัดลึก ในเครือเนชั่น ตั้งแต่เดือนตุลาคม พ.ศ. 2544
กิตติพงศ์ วงศ์ทอง มีชื่อเล่นว่า โอ เป็นบุตรของนายชาลีและนางถนอม วงศ์ทอง เข้าสู่วงการจากการที่มารดาพาไปสมัครที่บริษัทโมเดลลิ่งตั้งแต่อายุ 9 ขวบ และได้รับคัดเลือกจากบริษัทโฆษณาแม็ทชิ่งสตูดิโอ ให้เป็นพรีเซ็นเตอร์แทนหนังสือพิมพ์รายวันภาษาไทยฉบับใหม่ในเครือเนชั่น และต้องออกเดินสายไปทั่วประเทศ เพื่อแนะนำสินค้า และถ่ายทำภาพยนตร์โฆษณา และรายการโทรทัศน์ และเป็นที่รู้จักในชื่อ "ไอ้ปื๊ด" มีผลงานมากมาย
ปัจจุบัน กิตติพงศ์ วงศ์ทอง เรียนหนังสืออยู่ที่โรงเรียนวัดเทพลีลา มีผลงานแสดงภาพยนตร์เกาหลี เรื่องไต้ตุ๋ม "Tae-poong" (2006) ละครโทรทัศน์เรื่อง "ขบวนการปุกปุย" ออกอากาศทางช่อง 7 ละคร "มนต์รักล็อตเตอรี" ของอาร์เอส ทางช่อง 3 และเล่นลิเกประจำคณะ "ทรงพลศิษย์คูณ ป."
อสมการของฮาดามาร์ด
เมทริกซ์หนึ่ง
ในทางคณิตศาสตร์ เมทริกซ์หนึ่ง  หมายถึงเมทริกซ์ที่มีสมาชิกทุกตัวเป็นหนึ่ง ดังตัวอย่าง
ในบางบริบท เมทริกซ์หนึ่งอาจเรียกแทนด้วย "เมทริกซ์หน่วย" ซึ่งเป็นอีกชื่อหนึ่งของเมทริกซ์เอกลักษณ์
กำหนดให้ "U" เป็นเมทริกซ์หนึ่งขนาด "n"×"n" เมทริกซ์ "U" จะมีคุณสมบัติต่อไปนี้
เมทริกซ์ของหนึ่ง
ปื๊ด
ปื๊ด อาจหมายถึง
ซีรี่คอมมานแอนคองเคอร์
เจมส์ โรลลินส์
เจมส์ โรลลินส์ ( - พ.ศ. 2504 - ) คือนักเขียนนวนิยายแนว Adventure Thriller ได้รับฉายาว่าเป็นอินเดียน่า โจนส์แห่งโลกหนังสือ เป็นสัตวแพทย์เปิดคลินิกแต่หลังจากงานเขียนมีชือเสียงเขาก็กลายมาเป็นนักเขียนเต็มตัว การผจญภัยที่เขาเขียนในนวนิยายได้รับอิทธิพลมาจากการใช้ชีวิตส่วนตัวของเขาเช่นการดำน้ำ ปีนเขา ผจญภัย เป็นนักเขียนที่ติดอันดับหนังสือขายดีของ The New York Times , USA Today และ Publisher Weekly
ฉบับภาษาไทยได้ซื้อลิขสิทธิ์มาโดยสำนักพิมพ์นานมีบุคส์
James Rollins
พระเจดีย์เกศธาตุ
ตำบลคลองกระแชง
อำเภอคลองกระแชง
ตำบลท่าราบ (จังหวัดเพชรบุรี)
โรงเรียนเตรียมอุดมศึกษาน้อมเกล้า อุตรดิตถ์
โรงเรียนเตรียมอุดมศึกษาน้อมเกล้า อุตรดิตถ์ (เดิมชื่อ โรงเรียนอุตรดิตถ์วิทยา) เป็นโรงเรียนมัธยมศึกษาขนาดใหญ่ ประเภทสหวิทยา สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 ตั้งอยู่ที่ ตำบลผาจุก อำเภอเมือง จังหวัดอุตรดิตถ์ บนพื้นที่ราชพัสดุ
โรงเรียนเตรียมอุดมศึกษาน้อมเกล้าอุตรดิตถ์ เป็นโรงเรียนในเครือข่ายเตรียมอุดมศึกษาน้อมเกล้า แห่งที่ 7 เดิมโรงเรียนเตรียมอุดมศึกษาน้อมเกล้าอุตรดิตถ์ มีชื่อว่า โรงเรียนอุตรดิตถ์วิทยา " (ก่อตั้ง พ.ศ. 2522) " โดยคณะกรรมการบริหารโรงเรียน, คณะกรรมการการศึกษาขั้นพื้นฐาน, โรงเรียนเตรียมอุดมศึกษาน้อมเกล้า รวมทั้งคณะกรรมการเขตพื้นที่การศึกษาอุตรดิตถ์ เขต 1 ได้เห็นชอบให้โรงเรียนอุตรดิตถ์วิทยา เปลี่ยนชื่อโรงเรียนเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551
ปัจจุบัน โรงเรียนเตรียมอุดมศึกษาน้อมเกล้าอุตรดิตถ์ อยู่ในสังกัดสำนักงานเขตพื้นที่การศึกษาอุตรดิตถ์ เขต 1 กระทรวงศึกษาธิการ เปิดทำการสอนช่วงชั้นที่ 3 - 4 (ม.1 - 6) จำนวน 32 ห้องเรียน แผนการเรียน วิทย์-คณิต, ภาษาและสังคมศาสตร์, เทคโนโลยีอุตสาหกรรม, การจัดการธุรกิจและพานิชกรรม จำนวนนักเรียน 1,175 คน และครูอาจารย์ 66 คน
โรงเรียนอุตรดิตถ์วิทยา.
โรงเรียนอุตรดิตถ์วิทยา ก่อตั้งเมื่อ พ.ศ. 2522 ตามประกาศของกรมสามัญศึกษา กระทรวงศึกษาธิการ ให้สร้างเป็นโรงเรียนมัธยมศึกษาประจำตำบลผาจุก อำเภอเมือง จังหวัดอุตรดิตถ์ บนพื้นที่สาธารณประโยชน์ของนิคมลำน้ำน่านอุตรดิตถ์ กรมประชาสงเคราะห์ ซึ่งแต่เดิมใช้เป็นที่เพื่อการเลี้ยงสัตว์ของชาวบ้านตำบลผาจุก สภาตำบลผาจุก และกรมประชาสงเคราะห์ ได้มอบที่ดินเพื่อสร้างโรงเรียน ครั้งแรก จำนวน 133 ไร่ และได้จัดสรรเพิ่มเติมจนในปัจจุบันมีแนื้อที่ทั้งหมด 154 ไร่ 3 งาน 40 ตารางวา ตั้งอยู่ริมถนนสาย อุตรดิตถ์-เขื่อนสิริกิติ์ โดยอยู่ห่างจากตัวเมืองอุตรดิตถ์ประมาณ 16 กิโลเมตร ทำการเปิดสอนในระดับช่วงชั้นที่ 3 (ม.1-ม.3) และช่วงชั้นที่ 4 (ม.4 - ม.6) เป็นโรงเรียนแบบสหศึกษา
โรงเรียนเปิดทำการเรียนการสอนครั้งแรก ได้อาศัยสถานที่ของโรงเรียนวัดวังยาง ในปีการศึกษา 2522 โดยนายปลาย สอดจันทร์ อาจารย์ใหญ่โรงเรียนวัดวังยาง ได้มอบอาคารเรียน 1 หลัง สำหรับจัดสอนในระดับมัธยมศึกษาปีที่ 1 ครูใหญ่คนแรกของโรงเรียนอุตรดิตถ์วิทยาคือ นายสมเด็จ โภชนจันทร์ ได้รับการแต่งตั้งจากกรมสามัญศึกษาให้มาดำรงตำแหน่ง ในปี พ.ศ. 2522 อันเป็นปีแรกของการเปิดทำการเรียนการสอน
สัญลักษณ์โรงเรียนอุตรดิตถ์วิทยา.
ตราสัญลักษณ์โรงเรียนอุตรดิตถ์วิทยา มีลักษณะเป็น รูปหลวงพ่อเพชร ประทับในพระแท่นศิลาอาสน์ ภายในแถบประดับมีคติพจน์โรงเรียนว่า สิกเขน ชายเต ปญฺา แปลว่า ปัญญาเกิดเพราะการศึกษา
ความหมายของตราโรงเรียน เนื่องจากหลวงพ่อเพชร และพระแท่นศิลาอาสน์ เป็นปูชนียวัตถุและปูชนียสถานสำคัญของจังหวัดอุตรดิตถ์ และเป็นศูนยรวมน้ำใจและพลังศรัทธาของพุทธศาสนิกชน ผู้ประดิษฐ์ตราฯ จึงอัญเชิญมาเป็นตราสัญลักษณ์ของโรงเรียน เพื่อเป็นเครื่องหมายเตือนใจให้นักเรียนตระหนักถึงความรัก ความสามัคคี และผดุงเกียรติคุณงามความดี ของโรงเรียนอุตรดิตถ์วิทยา
โรงเรียนเตรียมอุดมศึกษาน้อมเกล้า อุตรดิตถ์.
นปี พ.ศ. 2551 โรงเรียนอุตรดิตถ์วิทยา ได้เข้าร่วมเครือข่าย "" และได้เปลี่ยนชื่อเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551
โมบิลไฟท์เตอร์ จีกันดั้ม
โมบิลไฟเตอร์ จีกันดั้ม ( ; ) เป็นภาพนตร์อนิเมะซีรีส์กันดั้มโดยเนื้อหามักจะเป็นการต่อสู้เป็นหลักออกอากาศเมื่อวันที่ 1 เมษายน พ.ศ. 2537 ถึงวันที่ 31 มีนาคม พ.ศ. 2538 ออกอากาศทั้งหมด 49 ตอน
ในประเทศไทยลิขสิทธิ์ในการจัดจำหน่ายรูปแบบวีซีดีและดีวีดีเป็นของบริษัท ดรีมเอกซ์เพลส (เดกซ์) จำกัด ในชื่อ "หุ่นนักสู้สะท้านปฐพี จี กันดั้ม" และได้ออกอากาศทาง สถานีโทรทัศน์ไอทีวี เมื่อปี พ.ศ. 2545 โดยออกอากาศทุกวันเสาร์และวันอาทิตย์เวลา 8.30-9.00 น.และได้ออกอากาศอีกครั้งทางช่องทรูสปาร์ค
ในศักราชใหม่ Future Colony มนุษย์ส่วนหนึ่งได้อพยพจากโลกไปอยู่ในโคโลนี่บนอวกาศเพราะสภาพความเสื่อมโทรมของโลก และเพื่อหลีกเลี่ยงสงครามระหว่างกัน ทำให้ทุกประเทศร่วมกันตั้ง "กันดั้มไฟท์" การแข่งขันซึ่งตัวแทนของแต่ละประเทศจะต้องส่งหุ่นนาม "กันดั้ม" ซึ่งควบคุมโดยนักสู้ที่เรียกกันว่า "กันดั้มไฟเตอร์" ออกมาต่อสู้ จนเหลือผู้ชนะเพียงหนึ่ง ประเทศของผู้ชนะจะได้รับสิทธิ์ในการปกครองสหพันธ์โคโลนี่ไปจนกว่าจะถึงการแข่งขันครั้งต่อไป โดยมีสังเวียนคือโลก
ในกันดั้มไฟท์ครั้งที่ 13 โดมอน ตัวเอกของเรื่องซึ่งต้องมาเป็นกันดั้มไฟท์ของนีโอเจแปน ต้องตามหาพี่ชายของตนเองที่นำเอา "เดวิลกันดั้ม" หนีมายังโลกก่อนจะเกิดหายนะพร้อมทั้งเพื่อช่วยพ่อของตนที่ถูกลงโทษแช่แข็งจำศีล จึงเป็นจุดเริ่มต้นของการต่อสู้ครั้งนี้
ผู้รักเพศเดียวกัน
มาสค์ไรเดอร์
มาสค์ไรเดอร์ ซีร้ส์
เทศกาลภาพยนตร์นานาชาติฮ่องกง
เทศกาลภาพยนตร์นานาชาติฮ่องกง  เป็นเทศกาลภาพยนตร์ที่จัดขึ้นทุกปี เริ่มจัดมาตั้งแต่ พ.ศ. 2520 เป็นการรวมตัวของหนังเอเชีย รวมถึงตลาดค้าขายภาพยนตร์ ที่มีค่ายหนังทั้งจากเอเชียและยุโรปมาเปิดบูท และใน พ.ศ. 2550 เริ่มมีการมอบรางวัลภาพยนตร์เอเชียครั้งแรก ในเทศกาลนี้ โดยการมอบรางวัลจะเลือกวันแจกรางวัลตรงกับวันเปิดเทศกาล
สตาร์พิกส์
สตาร์พิคส์  เป็นนิตยสารเกี่ยวกับภาพยนตร์รายปักษ์ ที่ออกทุก 15 วัน ถือเป็น นิตยสารหนังฝรั่งเล่มแรกของประเทศไทย เริ่มผลิตตั้งแต่เดือนตุลาคม พ.ศ. 2508 โดย สุชาติ เตชศรีสุธี ในปัจจุบันอยู่ภายใต้การดูแลของบุตรสาวในตำแหน่งบรรณาธิการบริหาร บุษบา เตชศรีสุธี
คอลัมน์ในนิตยสาร เช่นหนังที่กำลังเข้าโรง จุดเด่นของสตาร์พิคส์คือ ภาพโปสเตอร์สวยๆ ทั้งจากตัวหนังและดารา เพราะว่าเป็นหนังสือหนังที่ถือกำเนิดมาจากโรงพิมพ์ห้องภาพสุวรรณ ที่จัดทำรูปดาราขายเป็นหลักมาก่อน ในปัจจุบันมีร้านจำหน่ายภาพและของที่ระลึกจากภาพยนตร์ของสตาร์พิกส์ อยู่หลายสาขา ส่วนคอลัมน์อื่นเช่นคอลัมน์หนังคลาสสิก ของ ประวิทย์ แต่งอักษร เป็นเรื่องราวของหนังดีในอดีตในเชิงวิชาการ , มี Steadtler Art Club ที่ส่งเสริมการวาดภาพ ซึ่งเป็นคอลัมน์ที่มีมานานตั้งแต่ยุคแรกๆ
นอกจากนี้ยังมีบทความพิเศษในส่วนของหนังอื่นๆ ที่น่าสนใจ เช่น หนังนานาชาติต่างๆ และบทสัมภาษณ์ ที่ให้ความสำคัญกับบุคคลในวงการหนังไทยที่กำลังมีผลงานในช่วงนั้นๆ ด้วย
นิตยสาร ปิดตัวลงเมื่อ 30 เมษายน พ.ศ. 2561
นิตยสารสตาร์พิคส์
Starpics
สตาร์พิคส์
เอนเตอร์เทน (นิตยสาร)
เอนเตอร์เทน  เป็นนิตยสารเกี่ยวกับภาพยนตร์ รายปักษ์ ที่ถือว่าเป็นนิตยสารหนังฝรั่งที่เคยมียอดจำหน่ายสูงสุด เป็นนิตยสารในกลุ่มกลุ่มสยามสปอร์ต ซินดิเคท เริ่มก่อตั้งเมื่อ พฤศจิกายน พ.ศ. 2525 โดย ประไพพรรณ ชัยวิสุทธิ์ และ มงคลชัย ชัยวิสุทธิ์ ในปัจจุบันเปลี่ยนทีมกองบรรณาธิการใหม่หมดภายใต้ทีมงานของบรรณาธิการ จักรทิตย์ สิงรักษ์